stanford-oval/wikipedia huggingface dataset:
Helsinge skola

| Helsinge skola |
| --- | --- |

Sijainti:  Övitsbölevägen 3, 01510 Vanda
Koordinaatit:  60.2822°N, 24.9811°E
Tyyppi:  ruotsinkielinen yläkoulu
Perustettu:  1963
Rehtori:  Marielle Mursu
Luokat:  7–9
Oppilaita:  280
Verkkosivut
Helsinge skola on Vantaan Tikkurilan suuralueen Helsingin pitäjän kirkonkylän kaupunginosassa sijaitseva ruotsinkielinen yläkoulu (luokka-asteet 7–9). Koulun toiminta alkoi vuonna 1963 (Helsinge svenska samskola). Muutos peruskouluksi tapahtui syksyllä 1977 (koulun nimeksi Helsinge skola). Vuonna 2019 koulussa opiskeli 280 oppilasta.
Kouluun tulee oppilaita Vantaan lisäksi Tuusulasta, Nurmijärveltä, Hyvinkäältä ja Keravalta.
Saman koulurakennuksen tiloissa (erityisesti länsiosa) toimii myös ruotsinkielinen lukio (Helsinge gymnasium).
Helsinge skola on ruotsinkielinen yläkoulu Helsingin pitäjän kirkonkylässä.
Saman koulurakennuksen länsiosassa (kuvan vasemmassa laidassa) sijaitsee Helsinge gymnasium, ruotsinkielinen lukio.
Hjalmar Bruno Walmqvist

Hjalmar Bruno Walmqvist (15. kesäkuuta 1866 Helsinki – 26. huhtikuuta 1946 Helsinki) oli suomalainen Venäjän keisarikunnan armeijassa palvellut kenraalimajuri ja Helsingin poliisimestari.
Walmqvistin vanhemmat olivat senaatin esittelijäsihteeri, valtioneuvos Frans Erland Walmqvist (1830–1902) ja Hilda Christina Runeberg. Hänen nuorempi veljensä oli hovioikeuden auskultantti ja liikemies Torsten Walmqvist. Hän pääsi ylioppilaaksi 1885 Helsingfors Lyceumista ja kävi sitten 1886–1889 Nikolain ratsuväkikoulun Pietarissa. Kornetiksi ylennetty Walmqvist palveli 39. Narvan, H. K. K. Suuriruhtinas Konstantin Nikolajevitšin rakuunarykmentissä 1889–1891 ja Henkikaartin Grodnon Husaarirykmenttissä Puolassa vuodesta 1891. Hänestä tuli luutnantti 1893 ja aliratsumestari 1898.
Vuonna 1905 ratsumestariksi ylennetty Walmqvist määrättiin samana vuonna erityistehtäviin Suomen kenraalikuvernöörin kansliaan Helsinkiin. Hänet ylennettiin everstiluutnantiksi 1906 ja everstiksi 1908. Walmqvist oli Turun vt. poliisimestarina 1910–1911 ja vakinaisena poliisimestarina 1911–1913. Helsingin poliisimestarina hän toimi 1913–1917. Walmqvist sai eron vakinaisesta palveluksesta kenraalimajurin arvoisena 1917. Suomen itsenäistyttyä Walmqvist alennettiin korpraaliksi, mutta hän sai takaisin kenraalimajurin arvonsa kenraali C. G. E. Mannerheimin puututtua asiaan. Walmqvistia oli arvosteltu venäläisten yhteistoimintamieheksi hänen toimiessaan Helsingin poliisimestarina sortovuosina.
Walmqvist oli naimisissa 1919–1944 todellinen valtioneuvos Oskar Januschkoffskyn lesken Olga Scholtzin kanssa. Jäätyään leskeksi hän meni 1944 uusiin naimisiin Alma Maria Schultzin kanssa. Walmqvistilla ei ollut omia lapsia mutta hän adoptoi neljä Januschkoffskyn lasta ja lastenlasta.
Hjalmar Eklund

Hjalmar Eklund -nimisiä henkilöitä:
Hjalmar Erik Eklund, Suomen Sosialistisen Työväenpuolueen puheenjohtaja 1920–1922.
Hjalmar Magnus Eklund, Työväen sivistysliiton sihteeri 1919–1926.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hjalmar Eklund”, voi hakea sivunnimihaulla, laajalla sivunnimihaulla tai tekstihaulla.
Hjalmar Cedercrona

| Mitalit | Mitalit | Mitalit |  |
| --- | --- | --- | --- |
|  Hjalmar Cedercrona |  Hjalmar Cedercrona |  Hjalmar Cedercrona |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | joukkuekilpailu |  |
Hjalmar Axel Fritz Cedercrona (23. joulukuuta 1883 – 24. toukokuuta 1969) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
Himalajankutoja

| Himalajankutoja |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  megarhynchus
Kaksiosainen nimi
 Ploceus megarhynchus  Hume, 1869 
Katso myös
   Himalajankutoja Wikispeciesissä   Himalajankutoja Commonsissa 
Infobox OKNimi-testi OKIUCN-testi OK: 
Himalajankutoja (Ploceus megarhynchus) on kutojien heimoon kuuluva varpuslintu.
Levinneisyys

Himalajankutojaa tavataan pienellä alueella Intiassa ja Nepalissa. Sen kannaksi arvioidaan 410–600 täysikasvuista yksilöä. Laji on vähenemässä elinympäristöjen tuhoutumisen vuoksi, ja se on luokiteltu erittäin uhanalaiseksi.
Himalajanloistoharakka

| Himalajanloistoharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistoharakat Urocissa
Laji::  flavirostris
Kaksiosainen nimi
 Urocissa flavirostris  (Blyth, 1846) 
Katso myös
   Himalajanloistoharakka Wikispeciesissä   Himalajanloistoharakka Commonsissa 
Infobox OKNimi-testi OKIUCN-testi OK: 
Himalajanloistoharakka (Urocissa flavirostris) on varisten heimoon kuuluva varpuslintu.
Levinneisyys

Himalajanloistoharakoita elää pääasiassa Himalajan alueella. Lisäksi lajia tavataan Myanmarissa ja Vietnamissa. Lajin kokonaispopulaatiota ei ole arvioitu, mutta lajin on raportoitu olevan melko yleinen tai paikallisesti yleinen. Laji on luokiteltu elinvoimaiseksi.
Helvécio Gomes de Oliveira

Helvécio Gomes de Oliveira (19. helmikuuta 1876 Anchieta – 25. huhtikuuta 1960) oli brasilialainen roomalaiskatolinen arkkipiispa. Hänet vihittiin salesiaanien papiksi 9. kesäkuuta 1901 ja nimitettiin Corumbán hiippakunnan johtoon 15. helmikuuta 1918. Gomes de Oliveira siirrettiin São Luís do Maranhãon piispaksi 18. kesäkuuta 1918, ja piispaksi konsekroinnin suoritti 15. elokuuta Angelo Giacinto Scapardini, jota avustivat João Batista Corrêa Nery ja Benedito Paulo Alves de Souza. São Luís do Maranhãosta tuli vuonna 1921 arkkihiippakunta.
Gomes de Oliveira sai 10. helmikuuta 1922 nimityksen Marianan koadjuuttoriarkkipiispaksi ja Verissan titulaariarkkipiispaksi. Hänestä tuli 10. marraskuuta 1922 Marianan arkkipiispa, jona hän toimi, kunnes kuoli 84-vuotiaana virassa.
Hiljainen paikka: Päivä yksi

| Hiljainen paikka: Päivä yksi> Quiet Place: Day One |
| --- | --- |

Ohjaaja:  Michael Sarnoski
Käsikirjoittaja:  Michael Sarnoski
Perustuu:  Bryan Woods ja Scott Beckin luomiin hahmoihin
Tuottaja:   Michael Bay  Andrew Form  Brad Fuller  John Krasinski 
Kuvaaja:  Pat Scola
Leikkaaja:  Andrew Mondshein Gregory Plotkin
Pääosat:   Lupita Nyong’o  Joseph Quinn  Alex Wolff  Djimon Hounsou 
Valmistustiedot
Valmistusmaa:   Yhdysvallat  Iso-Britannia 
Tuotantoyhtiö:   Paramount Pictures  Platinum Dunes  Sunday Night 
Levittäjä:  Paramount Pictures UIP-Dunafilm
Ensi-ilta:   2024-7-55. heinäkuuta 2024 (Suomi)  
Kesto:  99 minuuttia
Alkuperäiskieli:  englanti
Seuraaja:  Hiljainen paikka
Aiheesta muualla
IMDb 
Elonet
Infobox OKNimi-testi OK: 
Hiljainen paikka: Päivä yksi (Quiet Place: Day One) on vuonna 2024 ensi-iltansa saanut kauhuelokuva, jonka on ohjannut ja käsikirjoittanut Michael Sarnoski. Sen pääosia esittävät Lupita Nyong’o, Joseph Quinn, Alex Wolff ja Djimon Hounsou.
Hiljainen paikka: Päivä yksi on Hiljainen paikka -elokuvien esiosa ajalta kun alienit saapuivat Maahan. Elokuvan tapahtumat sijoittuvat New Yorkiin, jonne saapuu alieneita, joiden kuulo on erittäin hyvä, mutta eivät näe ja tappavat kaiken mikä aiheuttaa ääntä. Elokuva on menestynyt niin taloudellisesti kuin arvosteluissa.
Aiheesta muualla

Hiljainen paikka: Päivä yksi | Virallinen traileri ParamountSuomi / Youtube.
Lupita Nyong’on uusi tieteiskauhuelokuva on vahvasti tuore – tulee Suomeen ensi viikolla Muropaketti.  28.6.2024.
Ikonen, Niko: Hiljainen paikka: Päivä yksi sai uuden trailerin – näin murhanhimoiset alienit saapuivat Maahan Episodi.  25.6.2024.
Hepolammi (Hattula, Hyrvälä)

| Hepolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  61°00′14″N, 24°18′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  oja Törmäjärveen 
Järvinumero:  35.892.1.009
Mittaustietoja
Pinnankorkeus:  117,1 m  
Rantaviiva:  1,42 km  
Pinta-ala:  5,782 ha  
 fiHepolammi 
Hepolammi  on Kanta-Hämeessä Hattulassa Hyrvälän kylän lähellä sijaitseva lampi.
Maantietoa

Lammen pinta-ala on 5,8 hehtaaria ja se on 650 metriä pitkä ja 200 metriä leveä. Sen rantaviivan pituus on 1,4 kilometriä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Lammen vedenpinnan korkeus on 117,1 metriä mpy. Lampeen on johdettu muutama metsäoja, joita pitkin tulee sinne myös Omettalammin vesiä. Hepolammin vedest laskevat Tömäjärveen.
Health

| Health |
| --- | --- |

Tiedot
Toiminnassa:  2006–
Tyylilaji:  indie rock, avant garde, noise rock
Kotipaikka:  Los Angeles, Yhdysvallat
Laulukieli:  englanti
Jäsenet:  Jake Duzsik, kitara, laulu   Jupiter Keyes, kitara   Benjamin Jared Miller, rummut  
Entiset jäsenet:  John Famiglietti, basso   Steve Calhoon, rummut   Lovepump Records, 2006–  
Aiheesta muualla
www.healthnoise.com
Infobox OKNimi-testi OK: 
Health on vuonna 2006 perustettu yhdysvaltalainen yhtye, jonka muodostavat Jake Duzsik sekä Jupiter Keyes, John Famiglietti & Benjamin Jared Miller.
Julkaisut > Albumit

2007 HEALTH - Lovepump United
2008 [] - Lovepump United (Remix Albumi)
2009 Get Color - Lovepump United/City Slang
2010 HEALTH::DISCO2 - Lovepump United (Remix Albumi)
2012 Max Payne 3 Official Soundtrack
2015 DEATH MAGIC
2017 DISCO3
2019 VOL4 :: SLAVES OF FEAR
2020 DISCO4 :: PART I
2022 DISCO4 :: PART II
2023 RAT WARS
Julkaisut > 7"

2007 Crystal Castles vs. HEALTH - Crimewave - Trouble Records (#9 UK indie singles charts)
2007 CRYSTAL CASTLES//HEALTH 7" SPLIT - Lovepump United
2008 PERFECT SKIN +RMX 7INCH - Suicide Squeeze
2008 HEAVEN +RMXS 12INCH - Flemish Eye
2008 TRICERATOPS//LOST TIME +RMXS 12INCH - Tough Love Records
2008 //M\\ 7INCH - No Pain In Pop
Aiheesta muualla

Yhtyeen viralliset sivut (englanniksi)
Health Myspacessa (englanniksi)
Vietnamin kansalaiset Taiwanissa

Taiwanin suurimman siirtolaisryhmän muodostavat saarella asuvat Vietnamin kansalaiset. Noin 80 000 tuhannesta saarella asuvasta vietnamilaisesta arviolta 60 000 työskentelee kotiapulaisena. Noin 16 000 tehtaissa ja 2 000 telakkateollisuudessa. 42 % asuu Taipein suurkaupunkialueella ja Taoyuanin maakunnassa. Lisäksi saarella asuu 118 300 vietnamilaista naista, jotka ovat parisuhteessa taiwanilaisen miehen kanssa.
Taiwan on yksi vietnamilaisten merkittävimmistä kohteista. Vuonna 2002 kaikista Vietnamin ulkopuolella asuvista henkilöistä 28,5 % asui Taiwanissa. Enemmän vietnamilaisia asuu vain Malesiassa.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vietnamese people in Taiwan
Hely Pietilä

Hely Kaarina Kiemunki (o.s. Pietilä, s. 6. kesäkuuta 1934 Sysmä) on suomalainen yleisurheilija, jonka päälajit olivat 80 metrin aitajuoksu, kuulantyöntö ja viisiottelu. Hän edusti aktiiviurallaan Lahden Ahkera ja Tervakosken Patoa.
Pietilä voitti viisiottelussa Suomen-mestaruuden 1955 ja 1956 sekä saavutti SM-pronssia 1954. Kuulantyönnössä hän sai SM-kultaa 1956 sekä hopeaa 1954 ja 1955. 80 metrin aitajuoksussa hän saavutti SM-pronssia 1955 ja 1956. Sisäratojen SM-kilpailuissa hän oli kuulantyönnössä kolmas 1965. Hän sijoittui maaottelun kuulakilpailussa toiseksi Boråsissa 1956 sekä kolmanneksi Eskilstunassa 1954 ja Valkeakoskella 1955.
Pietilän ennätys 80 metrin aitajuoksussa on 12,9 (1955), kuulantyönnössä 12,76 (hallissa 1955) ja viisiottelussa 2754 (1956).
Homoousiaanit

Homoousiaanit (< m.kreik. ὁμοούσιος, homoousios, "samaolemuksellinen") olivat 350-luvulla Aleksandrian piispan Athanasioksen kannattajia (ja areiolaisuuden vastustajia). He, kuten koko lännen kirkko, hylkäsivät kaiken muun paitsi Nikaian uskontunnustuksen: heitä kutsuttiin homoousiaaneiksi. Heidän mukaansa Isän ja Pojan olemus (ousia) on sama. Heitä ei tule sekoittaa samanaikaisiin homoiousiaaneihin.
Aiheesta muualla

Bridge, James: Homoousion Catholic Encyclopedia.  1911. New York:  Robert Appleton Company. (englanniksi)
Hirvilampi (Sysmä)

| Hirvilampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°27′13″N, 26°02′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskuoja:  oja Alajokeen 
Järvinumero:  14.861.1.006
Mittaustietoja
Pinnankorkeus:  132 m  
Pituus:  480 m  
Leveys:  80 m  
Rantaviiva:  1,002 km  
Pinta-ala:  1,987 ha  
Saaria:  ei saaria 
 fiHirvilampi 
Hirvilampi  on Päijät-Hämeessä Sysmässä  Hirvi-Kumun lähellä sijaitseva lampi.
Maantietoa

Lampi on 480 metriä pitkä, 80 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Kalhonjoen alueeseen (14.861) se kuuluu. Lammen vedenpinnan korkeus on 132 metriä mpy.
Hely Sipilä

Hely Anneli Sipilä (myöh. Saarinen, 29. elokuuta 1933 Pälkäne – 22. toukokuuta 2022 Pälkäne) oli suomalainen pika-aitajuoksija. Sipilä edusti urallaan Pälkäneen Lukkoa.
Sipilä saavutti 80 metrin aitajuoksussa SM-pronssia vuosina 1950, 1952 ja 1954
Sipilän ennätys 80 metrin aitajuoksussa oli 29. kesäkuuta 1952 Urjalassa juostu 12,3 s.
Helén Kurri

Helén Kurri (s. Karlsson 24. huhtikuuta 1961 Vimmerby, Ruotsi) on suomalainen toimittaja, joka toimii Östnyland-lehden uutispäällikkönä ja päätoimittajana.
Helén Kurri aloitti ruotsinkielisen KSF Media-mediatalon toimittajana Östra Nyland-lehdessä 2008. Kun Loviisassa ilmestynyt Östra Nyland 2015 yhdistettiin porvoolaisen Borgåbladet-lehden kanssa, Helén Kurri nimitettiin pian uuden Östnyland-lehden päätoimittajaksi vuonna 2016.
Ruotsissa syntynyt Helén Kurri on koulutukseltaan valtiotieteen kandidaatti. Hän opiskeli toimittajaksi Helsingin yliopiston Svenska social- och kommunalhögskolanissa vuosina 1987–1992. Tämän jälkeen hän on työskennellyt toimittajana Ylessä 1992–2004 sekä freelancetoimittajana 2004–2008.
Helén Kurrin aviomies on media- ja kirja-alan johtotehtävissä toiminut ekonomi Raimo Kurri (s. 1953).
Hitachimaru (1898)

| Hitachimaru |
| --- | --- |

Lippuvaltio:   Japani
Omistaja:  Nippon Yusen
Rakennustelakka:  Mitsubishi, Nagasaki
Luovutettu:  1898
Status:  upposi 15. kesäkuuta 1904
Tekniset tiedot
Bruttovetoisuus:  6 175 brt
Nopeus:  14 kn
Hitachimaru (jap. 常陸丸) oli japanilaisen Nippon Yusenin vuonna 1898 valmistunut rahti- ja matkustajalaiva. Joukkoja Mantšuriaan kuljettanut laiva upposi 15. kesäkuuta 1904 Venäjän keisarikunnan laivaston risteilijöiden hyökkäyksessä Venäjän–Japanin sodan aikana. Iskussa menehtyi 631 laivassa ollutta.
Valmistus

Nippon Yusen tilasi Mitsubishin Nagasakin telakalta aluksen, joka valmistui 1898.Hitachimaru oli tarkoitettu matkustaja- ja rahtialukseksi laivareitille Eurooppaan. Se oli kokoluokkansa ensimmäinen Japanissa valmistettu alus. Aikaisemmin saman kokoisia aluksia oli pystytty valmistamaan vain Britanniassa. Aluksen vetoisuus oli 6 175 rekisteritonnia ja nopeus 14 solmua.
Palvelus

Venäjän–Japanin sodan aikana Hitachimaru kuljetti Japanin sotilaita Mantšuriaan. Alus oli 15. kesäkuuta 1904 Tsushimansalmessa kuljettamassa keisarillisen kaartin divisioonan sotilaita ja varusteita kahden muun aluksen kanssa ilman saattajia Shimonosekista Dalnyyn, kun ne kohtasivat kolme Venäjän keisarikunnan laivaston risteilijää. Alukset havaittiin kello 10.00.
Risteilijä Gromoboi avasi tulen kaikilla tykeillään. Hitachimarun brittiläinen kapteeni John Campbell, kansiupseeri, konemestari ja monet aluksen miehistön jäsenistä saivat surmansa. Aluksen kansi kärsi huomattavia vaurioita ja aluksella syttyi tulipaloja. Hitachimarulla olleiden sotilaiden komentaja eversti Suchi tajusi paon olevan mahdotonta. Hän päätyi tekemään itsemurhan. Hitachimarun upotessa aluksella olleista hieman yli 1 000 henkilöstä 631 sai surmansa.
Keisarillisen Japanin laivasto oli saanut tiedon venäläisistä pari tuntia ennen niiden hyökkäystä. Vara-amiraali Kamimura Hikonojō lähetti aluksensa paikalle, mutta venäläiset tiesivät niiden tulosta kuunneltuaan japanilaisten viestiliikennettä. Uppoamispaikalle kello 13.30 saapuneet japanilaisalukset pelastivat eloonjääneitä. Japanissa Hitachimarun uppoaminen oli huomattava isku taistelutahdolle. Kamimuraa arvosteltiin julkisuudessa ja hän joutui painostettuna käyttämään kaksi seuraavaa kuukautta venäläisen laivasto-osaston jahtaamiseen.
Helsinge gymnasium

| Helsinge gymnasium |
| --- | --- |
 Helsinge gymnasium on Vantaan Helsingin pitäjän kirkonkylässä toimiva ruotsinkielinen lukio.
Sijainti:  Övitsbölevägen 3, 01510 Vanda
Koordinaatit:  60.2823°N, 24.9805°E
Tyyppi:  ruotsinkielinen lukio
Perustettu:  1963 (Helsinge svenska samskola), 1968 lukio-opetus alkaa, 1977 Helsinge gymnasium
Rehtori:  Johanna Blomstedt 
Luokat:  lukio
Oppilaita:  138 (2018)
Verkkosivut
Helsinge gymnasium (myös Helsinge tai HeGy) on ruotsinkielinen lukio Vantaan Tikkurilan suuralueen Helsingin pitäjän kirkonkylässä. Vuonna 2018 lukiossa opiskeli 138 oppilasta.
Helsinge gymnasiumin kanssa samassa koulurakennuksessa toimii Helsinge skola, ruotsinkielinen yläaste, jonka oppilaista monet jatkavat saman rakennuksen lukioon.
Lukion taustalla on vuonna 1963 käynnistetty ruotsinkielinen Helsinge svenska samskola -keskikoulu, joka alkuvuosina tilapäistiloissa toimittuaan sai vuonna 1967 oman koulurakennuksen. Samana vuonna 1968, jolloin ensimmäiset silloisen yläkoulun oppilaat valmistuivat, koulu sai oikeuden lukio-opetuksen järjestämiseen. Ensimmäiset lukiolaiset valmistuivat ylioppilaiksi vuonna 1971. Koulurakennusta laajennettiin 1975 lisärakennuksella. Vuonna 1977 perusopetus siirrettiin Vantaalla peruskouluihin, ja Helsinge svenska samskola jaettiin hallinnollisesti kahtia yläasteeksi Helsinge skola ja lukioksi (Helsinge gymnasium). Vuonna 1993 koulujen käyttöön rakennettiin pihapaviljonki.
Helsingessä voi opiskella ruotsia äidinkielenä, suomea äidinkieltä vastaavana kielenä, espanjaa, kiinaa, ranskaa ja saksaa. Koulu sijaitsee yläasteen (Helsinge skola) kanssa samalla pihalla.
Esimerkiksi keväällä 2013 koulusta kirjoitti 37 ja keväällä 2015 yhteensä 43 ylioppilaskokelasta. Helsinge gymnasiumin sijoitus kahdeksanneksi pienten, alle 50 ylioppilaskokelaan lukioissa Suomessa STT:n kevään 2020 lukiovertailussa kuvastaa opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. STT:n loppuvuoden 2022 vertailussa lukio sijoittui valtakunnallisesti toiselle sijalle suurten lukioiden luokassa. Tuona vuonna noin 150 oppilaan lukiosta kirjoittaneiden oppilaiden määrä oli kivunnut hieman yli 50:n, mikä nosti oppilaitoksen suurten lukioiden luokkaan.
Aiheesta muualla

Lukiokoulutus ja ammatillinen koulutus Vantaalla (2016, pdf) (Arkistoitu – Internet Archive) (vantaa.fi)
Henning Larsen

Henning Larsen vuonna 2005.
Henning Göbel Larsen (20. elokuuta 1925 Videbæk − 22. kesäkuuta 2013 Kööpenhamina) oli tanskalainen arkkitehti, jonka tunnetumpia töitä ovat muun muassa Saudi-Arabian ulkoministeriön rakennus Riadissa sekä Harpan konserttitalo Reykjavikissä.
Ura

Larsen opiskeli 1950-luvun alussa Tanskan kuninkaallisessa taideakatemiassa, Lontoon Architectural Associationissa sekä Massachusettsin teknillisessä korkeakoulussa. Vuonna 1959 hän perusti oman arkkitehtitoimiston Henning Larsen Architects. Vuosina 1958–1996 Larsen oli Kööpenhaminan taideakatemia arkkitehtikoulun professori ja hän opetti myös ulkomailla.
Palkintoja ja tunnustuksia

Eckersberg-mitali 1965
C. F. Hansen mitali 1985
American Institute of Architects, AIA, kunniajäsen  1985
Prinssi Eugenin mitali 1986
The International Design Award, England 1987
Royal Institute of British Architects, RIBA, kunniajäsen  1991
Läkerolin kulttuuripalkinto 1992
Kasper Salin -palkinto Malmön kaupunginkirjaston suunnittelusta 1997
Kuninkaallisen teknillisen korkeakoulun kunniatohtori 2001
Töitä

Dragvoll, NTNU, Norja 1968
Tanskan lähetystö Riadissa, Riad 1979
Kauppakorkeakoulu ja asuntoja, Frederiksberg 1982–1987
Utrikesministeriet, Riad 1982–1984
Gentoften kirjasto, 1984–1985
Egebjerggård, Ballerup 1995
Ny Carlsberg Glyptotek, lisärakennus Kööpenhamina 1997
Malmön kaupunginkirjasto, korjaus ja lisärakennus Malmö 1997
Söder Torn, Medborgarplatsen ja Fatbursparken, Tukholma, 1997 (Larsen luopui hankkeesta kesken, kun kustannukset nousivat)
Albanova yliopistokeskus, Tukholma 2001
Kööpenhaminan ooppera, 2004
Uppsalan konsertti- ja kongressitalo, 2006–2007
IT University of Copenhagen, 2013
Kiirunan uusi kaupungintalo, 2018
Aiheesta muualla

Henning Larsens Tegnestue (Arkistoitu – Internet Archive)
Helli Suominen

Helli Katri Suominen (24. helmikuuta 1898 Pietari  – 11. tammikuuta 1974 Helsinki) oli suomalainen opettaja, toimittaja, järjestövaikuttaja ja arkistonhoitaja, joka toimitti, julkaisi ja suomensi useita opinto- ja järjestötoiminnan teoksia sekä laati inkeriläisen säveltäjä Mooses Putron elämäkerran.
Henkilöhistoria

Helli Suomisen vanhemmat olivat räätälimestari Kaarlo Suominen ja Olga Kahi. Hänen veljensä oli professori Yrjö K. Suominen. Suominen tuli ylioppilaaksi 1917 ja valmistui filosofian kandidaatiksi 1925 ja kansakoulunopettajaksi 1931. Hän oli Raittiuden Ystävien opintosihteeri ja Kylväjän toimittaja 1919–1922, Suomen luentotoimikunnan opintokerhosihteeri ja valistusjärjestöjen opintotoimikunnan sihteeri 1922–1942, Opintotoverin toimittaja 1924–1942, useiden raittiusjärjestöjen johtoelinten jäsen ja puheenjohtaja, Kunnallisvirkamiesliiton liittovaltuuston jäsen sekä sekakuoro Vox Urbanan sihteeri ja puheenjohtaja. Helsingin kaupungin veroviraston arkistonhoitajana Suominen työskenteli 1942–1964.